**Miina Annukka Savolainen**  (s. 1974)  on suomalainen yhteisötaiteeseen painottunut valokuvaaja, taide- ja sosiaalikasvattaja. Taiteellisen työn lisäksi hän tutkii, kehittää ja opettaa valokuvan käyttöä pedagogisena ja terapeuttisena menetelmänä.

Savolainen on Valokuvataiteilijoiden liiton sekä Suomen Valokuvaterapiayhdistyksen jäsen.

Voimauttava valokuva
--------------------

Voimauttava valokuva on Miina Savolaisen kehittämä sosiaalipedagoginen menetelmä, jossa valokuvaa käytetään terapeuttisena välineenä katsoa ja tulla nähdyksi myötätuntoisesti ja arvostavasti. Savolainen alkoi kehittää menetelmää Maailman ihanin tyttö -projektinsa myötä. Voimauttava valokuva on saanut alkunsa lastensuojelun tarpeista ja laajentunut sieltä sosiaali-, terveys- ja opetusalojen käyttöön. Sitä voidaan hyödyntää myös terapeuttiseen identiteettityöhön ja vuorovaikutustaitojen parantamiseen perheessä, vertaisryhmässä ja työyhteisössä.

Voimauttavassa valokuvassa muutetaan kuvaajan ja kuvattavan rooleja totutusta niin, että kuvattava kertoo, kuinka haluaa tulla kuvatuksi ja nähdyksi. Menetelmässä käytetään myös oma- sekä albumikuvia. 

### Valokuvan voimaa

Savolainen toimi kouluttajana ja valmentajana Ylen dokumentaarisessa Valokuvan voimaa -tv-ohjelmassa, johon osallistui kuusi aikuista sisarus- sekä vanhempi-lapsi-paria parantaakseen perhesuhteita voimauttavan valokuvan keinoin. Ohjelman seitsemän jaksoa esitettiin tv:ssä keväällä 2014. 

### Maailman ihanin tyttö

Taideteollisen korkeakoulun taidekasvatuksen osaston lopputyönään  Miina Savolainen toteutti taiteellisen päätyönsä Maailman ihanin tyttö -yhteisövalokuvataideprojektin. Vuonna 1998 alkaneessa projektissa hän on valokuvannut kymmentä Hyvösen lastenkodissa kasvanutta tyttöä. 

Valokuvista on koostettu 140 kromogeenisesta värivedoksesta koostuva näyttelysarja , joka on kiertänyt Suomen lisäksi maailmalla.  Kuvista on julkaistu myös kaksikielinen Maailman ihanin tyttö – The Loveliest Girl In The World -kirja vuonna 2008.

Palkinnot
---------

* Vuoden Valopilkku -erikoispalkinto 2003

* Vuoden visio -palkinto 2004

* Vuoden nuori valokuvaaja -palkinto 2005

* Suomalainen Lääkäriseura Duodecimin kulttuuripalkinto 2005

* Lastenkulttuurin valtionpalkinto 2006

Savolainen on saanut myös Helsingin kuvataidelukion Vuoden Tossu -kunnianimen vuonna 2016.

Lähteet
-------

1. 1 2  Miina Annukka Savolainen on Vuoden nuori valokuvaaja *Helsingin Sanomat*.  9.6.2005. Viitattu 14.11.2020.
2. ↑  Sanna Kuusisto ja Miina Savolainen saivat lastenkulttuurin valtionpalkinnon *Helsingin Sanomat*.  18.11.2006. Viitattu 14.11.2020.
3. 1 2  Maailman ihanin tyttö - Miina *www.voimauttavavalokuva.net*.  Arkistoitu 26.1.2021. Viitattu 14.11.2020.
4. ↑  Maailman ihanin tyttö - Menetelmä *www.voimauttavavalokuva.net*.  Arkistoitu 26.11.2020. Viitattu 14.11.2020.
5. ↑  Valokuvan voimaa -sarja *yle.fi*. Viitattu 14.11.2020.
6. ↑  Maailman ihanin tyttö *www.voimauttavavalokuva.net*.  Arkistoitu 26.1.2021. Viitattu 14.11.2020.
7. ↑  Maailman ihanin tyttö - Näyttelyt *www.voimauttavavalokuva.net*.  Arkistoitu 26.1.2021. Viitattu 14.11.2020.
8. ↑  Maailman ihanin tyttö - Kuvakirja *www.voimauttavavalokuva.net*.  Arkistoitu 22.3.2009. Viitattu 14.11.2020.
9. ↑  Maailman ihanin tyttö - Palkinnot *www.empoweringphotography.net*.  Arkistoitu 16.11.2020. Viitattu 14.11.2020.
10. ↑  Vuoden 2016 Tossuksi seppelöitiin voimauttavan valokuvan kehittäjä Miina Savolainen! *Helsingin kaupunki*. Viitattu 14.11.2020.

Aiheesta muualla
----------------

* Valokuvan voimaa -sarja Yle Areenassa
* Ylen artikkeli Valokuvan voimaa -sarjasta
* Miina Savolaisen puhe TEDx Helsingissä

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |

 |